[{"text_idx": "#000002", "text": "Fel y bydd llawer ohonoch yn gwybod, mae\u2019r dull cyfranogol hwn hefyd yn rhywbeth rydym ni wedi\u2019i ymestyn i ddatblygu a chyflawni ein Strategaeth Gwaith Ieuenctid Cymru a\u2019i Gynllun Gweithredu ategol. Wedi\u2019i datblygu gyda phobl ifanc a chithau, y sector gwaith ieuenctid, mae wedi darparu gweledigaeth ar y cyd sydd wedi llywio ein holl waith ers yr haf diwethaf. Yn sgil ei chyflawni, rydym wedi sefydlu Grwpiau Cyfranogiad y Strategaeth ac Is-grwpiau ffocws arbennig sy\u2019n cynnwys pobl ifanc, gweithwyr ieuenctid gwirfoddol a chyflogedig proffesiynol, a phartneriaid eraill. Gyda\u2019i gilydd, maen nhw wedi cymryd perchnogaeth am gydweithio a\u0302\u2019r sector i geisio cyflawni ein huchelgeisiau cyffredin ar gyfer gwaith ieuenctid yng Nghymru."}, {"text_idx": "#000003", "text": "Ond sut mae pethau erbyn hyn? Yn gynharach eleni, daethpwyd i\u2019r penderfyniad anodd i atal gwaith y rhan fwyaf o\u2019r grwpiau hyn dros dro. Cafodd hyn ei wneud er mwyn gwarchod capasiti aelodau\u2019r grw\u0302p i weithio\u2019n uniongyrchol ar y rheng flaen fel rhan o ymateb gwaith ieuenctid i Covid-19, ac rwy\u2019n parhau i fod yn arbennig o falch o\u2019u hymdrechion nhw a\u2019ch ymdrechion chi ar y cyd. Fodd bynnag, mae hyn yn golygu y bydd angen i\u2019r Bwrdd edrych o\u2019r newydd ar yr amserlenni ar gyfer cynhyrchu ein hargymhellion terfynol \u2013 wedi\u2019r cyfan, gallai\u2019n argymhellion ar un adeg edrych yn dra gwahanol unwaith y byddwn ni\u2019n ystyried effaith Covid-19, ac yn adeiladu ar yr hyn a ddysgwyd gan y sector wrth ymateb iddo."}, {"text_idx": "#000004", "text": "Mae hefyd yn golygu ein bod ar hyn o bryd yn canolbwyntio ar feddwl sut rydym yn cefnogi\u2019r sector yn ystod yr amser tyngedfennol hwn. Gyda chefnogaeth yr Is-grwpiau Digidol a Marchnata, amlygwyd hyn gan y bwletinau mwy rheolaidd hyn gyda chynnwys a ddatblygwyd gan weithwyr ieuenctid a sefydliadau yng Nghymru. Ond rydym hefyd wedi bod yn cyfranogi mewn trafodaethau strategol ac, wrth weithio gyda\u2019n partneriaid, rydym yn dechrau ystyried yn ddyfal sut dylai\u2019r byd gwaith ieuenctid edrych wrth i ni weld ochr arall yr argyfwng iechyd cyhoeddus presennol a dechrau cynyddu gwaith gwasanaethau gwaith ieuenctid."}, {"text_idx": "#000005", "text": "Gallwch fod yn sicr nad ar chwarae bach y byddwn yn ystyried y dasg hon ac na fyddwn yn rhuthro i weithredu. Rhaid pwyso a mesur yn ofalus cyn ailagor unrhyw ddarpariaeth gwaith ieuenctid wyneb yn wyneb, gan ystyried arweiniad cyffredinol a chyngor gwyddonol, a chydweithredu\u2019n agos a\u0302 gwasanaethau cyhoeddus eraill. Rhaid i Waith Ieuenctid barhau i gyfrannu at yr ymdrech a\u2019r strategaeth genedlaethol i frwydro yn erbyn lledaeniad Covid-19, a rhaid i unrhyw gamau a gymerwn fod yn gyson a\u0302 fframwaith cyffredinol Llywodraeth Cymru ar gyfer gwneud penderfyniadau."}, {"text_idx": "#000009", "text": "Rwyf yn fyfyrwraig ym Mhrifysgol Aberystwyth ac yn astudio Cymraeg a Drama yn fy ail flwyddyn. Yn wreiddiol o Ynys Mo\u0302n, rwyf wedi bod yn aelod o Fforwm Ieuenctid yr Urdd ers yn bymtheg mlwydd oed ac wedi elwa\u2019n fawr iawn o\u2019r profiad."}, {"text_idx": "#000023", "text": "Mae adnoddau hynod ddefnyddiol ar gyfranogiad ar gael yma."}, {"text_idx": "#000024", "text": "Ym mhob rhifyn, byddwn yn taflu goleuni ar rai o\u2019r gwahanol ddulliau neu weithgareddau gwaith ieuenctid sy\u2019n digwydd y tu hwnt i Gymru."}, {"text_idx": "#000025", "text": "Yn Lloegr yn ddiweddar, cyhoeddodd yr Asiantaeth Ieuenctid Genedlaethol adroddiad Out of Sight?, sy\u2019n tynnu sylw at raddfa anghenion pobl ifanc yn ystod y pandemig."}, {"text_idx": "#000029", "text": "Ar 13 Mai, lansiodd Llywodraeth Cymru \u2018Coronafeirws a fi\u2018, holiadur i geisio cael barn plant a phobl ifanc am y Coronafeirws. Caeodd yr arolwg ar 27 Mai, ac erbyn 21 Mai roedd mwy na 20,000 o blant a phobl ifanc wedi ymateb iddo. Rydym yn edrych ymlaen at y dadansoddiad manwl a ddaw yn sgil yr arolwg hwn."}, {"text_idx": "#000036", "text": "Mae NYAS Cymru wedi cyhoeddi adroddiad manwl i effaith COVID-19 ar blant a phobl ifanc a\u0302 phrofiad gofal ledled Cymru, sy\u2019n crynhoi safbwyntiau a thystiolaeth a gasglwyd gan blant a phobl ifanc."}, {"text_idx": "#000037", "text": "Bydd yr Ysgol Haf Rhithwir Arweinyddiaeth Gwasanaethau Cyhoeddus Cymru Gyfan ar gael o 22-26 Mehefin ar wefan Academi Wales. Mae hyn ar gael yn rhad ac am ddim i gydweithwyr o bob rhan o'r sector cyhoeddus a\u2019r trydydd sector ac mae wedi cael ei gynllunio i gefnogi ein hanghenion arweinyddiaeth a dysgu yn y sefyllfa bresennol. Mae mwy o wybodaeth ar gael yma."}, {"text_idx": "#000038", "text": "Mae gwasanaethau cwnsela awdurdodau lleol yn parhau i gynnig cefnogaeth i blant a phobl ifanc o bell, naill ai gan ddefnyddio gwasanaethau ffo\u0302n neu drwy ddarpariaeth ar-lein a thrwy ddarparu adnoddau y gall pobl ifanc gael gafael arnyn nhw o bell. Mae manylion cyswllt ar gyfer cael gafael ar gwnsela yn yr ysgol a\u2019r gymuned ar gael yma."}, {"text_idx": "#000041", "text": "I gloi, yn dilyn galwad y BBC i ddathlu a chydnabod Arwyr Cymreig sy\u2019n gwneud gwahaniaeth yn ystod y pandemig, mae\u2019r Gweinidog Addysg wedi trydar neges o ddiolch, gan gyfeirio at waith y gwasanaethau ieuenctid fel rhan o\u2019r neges honno."}, {"text_idx": "#000043", "text": "Cofiwch ddefnyddio #GwaithIeuenctidCymru #YouthWorkWales wrth drydar er mwyn hybu proffil Gwaith Ieuenctid yng Nghymru."}, {"text_idx": "#000046", "text": "Rhagor o wybodaeth ar y we:"}, {"text_idx": "#000047", "text": "Datdanysgrifo \u2022 Rheoli eich dewisiadau \u2022 Gweld yn eich porwr"}]